**НАРОДНО ЧИТАЛИЩЕ „ПРОБУДА-1932“ рег. № 3083**

п.к. 5242 с. Красно Градище**,** Община Сухиндол, област Велико Търново

06136/32 85; 06136/30 87; 0888 640 193 и E-mail: nc\_probuda1932@mail.bg

 Фейсбук: Пробуда Красно Градище

**Д О К Л А Д**

**на НЧ “Пробуда - 1932”, с. Красно градище, общ. Сухиндол, В. Търново, за осъществените читалищни дейности и за изразходваните от бюджета средства през 2020 година”**

Дейността на Народно читалище “Пробуда 1932” с. Красно градище, община Сухиндол през 2020 г се осъществяваше от читалищно настоятелство в състав: председател Йорданка Бакалова, секретар Йордан Анчев, членове Руждие Салиева и Кръстю Абаджиев и проверителна комисия – Стефанка Кръстева, Иванка Владимирова и Рени Анатолиева.

Читалищното настоятелство и проверителната комисия работят на доброволни начала. Има назначен библиотекар на 4 часа Ивайло Василев Минков и счетоводител, Калин Андреев на 1 час. Средствата от държавната субсидия едва покриват минималните заплати, банковата такса и такса смет за сградата на читалището.

За 14 март 2020 г /ден след затваряне на държавата заради корона вируса/ бяхме насрочили и организирали провеждането общо отчетно изборно събрание за избор на ново ръководство, което не можа да се проведе.

 Наложи се още веднъж да подготвим и организираме провеждането му на 20.10 2020 г

От 28.10.2020 г до 28.10.2023 г бе избрано и вписано в Агенцията по вписванията ново ръководство на читалището както следва:

ЧИТАЛИЩНО НАСТОЯТЕЛСТВО

|  |  |  |
| --- | --- | --- |
|  | Румяна Недялкова Обрешкова | Председател |
|  | Йордан Милков Димитров | Член |
|  | Детелин Красимиров Желязков | член |

СЕКРЕТАР

|  |  |  |
| --- | --- | --- |
|  | Бориска Йорданова Борисова | секретар |

ПРОВЕРИТЕЛНА КОМИСИЯ

|  |  |  |
| --- | --- | --- |
|  | Пенка Колева Нейчева | Председател |
|  | Галя Веселинова Ангелова | член |
|  | Николай Славев Найденов | Член |

И през 2020 г Министерството на културата не обяви конкурси за допълнителни субсидии.

Всички мероприятия се организират със средства на спонсори и лични средства на участниците.

През 2012 г случайно научихме, че в землището на община Сухиндол за нашето читалище са отредени земи. След отправеното писмено запитване от поземлената комисия ни предоставиха данни, че имаме отредени 26 дка, вместо полагащите ни се по закон 50 дка. Тези 26 дка са отредени още от 1998 г., . но не сме ги ползвали, заради неясни за нас причини.

Тези 26 дка са от типа “мери и пасища”, част от Кумлука” Те активно се ползват за пасище на селските животни, които полагат грижи за пасището. Недобросъвестни хора си изхвърлят боклуци.

 През 2014 г. получихме от фонд Земеделие” субсидия 400 лева. През 2015 нямахме право да кандидатстваме самостоятелно /защото нямаме животни/ и сключихме договор за аренда. Получихме 300 лева рента.

През 2016 г и до сега няма желаещи земеделски производители да сключат договор с нас и да очакват от ДФЗ финансиране.

Предстои да кандидатстваме пред Общината да ни бъдат отредени полагащите ни се 24 дка /до 50 дка/, по - качествена земя.

През 2012 г с ЕТ “Дени – Дениса Стефанова” бе подписан договор за наем, на две помещения, от сградата на читалището, която община Сухиндол ни е предоставила безвъзмездно. Срокът на договора изтече на 31 август 2015 г с. Средствата от наема се ползваха за дейността на читалището.

Това е единствения в селото магазин. От 01 ноември 2014 г и до този момент не получаваме наем с оправданието, че магазина няма клиенти, защото населението е намаляло. В магазина се продаваше минимално количество стоки, но помещенията се поддържаха според правилата.

От 2019 г помещенията вече са свободни и имаме планове за тяхното ползване, като ще очакваме и помощ от общината.

И през 2020 г членовете на читалището активно подкрепяха и участваха в организираните от Кметското наместничество /с кметски наместник Татяна Коджабашева и секретар Зорница Илиева/ и Читалището, с помощта на община Сухиндол /с кмет Пламен Чернев/ на общоселските мероприятия и чествания. През 2020 г участвахме в подготовката и провеждането на

* Йордановден, изваждане на кръста от река Росица,
* Трифон Зарезан
* Осми март

 Пандемията от корона вирус 2020 г отложи много от планираните мероприятия.

 Въпреки това, чрез социалните мрежи информирахме и поддържахме връзка с всички приятели на с. Красно Градище и Читалището, където и да се намират по света.

 За жителите на селото полагахме грижи и насърчавахме взаимопомощта.

 Традиционните големи празници - Курбана на църквата ни – Спасов ден - Вознесение Господне, 15 август – Успение Богородично земляческа среща с огорчение не проведохме.

Провеждането на всички празници финансово се осигуряват от дарения. Всички традиционни мероприятия са очаквани и посещавани от гости от общината, от България и завърнали се от чужбина жители на селото.

Наличието на компютър /2008 г/ разнообразява дейността ни и повишава посещаемостта на хората в читалището. Новото /2010 г/ мултифункционално устройство активизира хората да издирват и донасят за сканиране стари снимки, принтиране на документи и др. Имаме събран снимков материал, когото всички разглеждат с интерес.

Утвърдена традиция в селото, която се стараем да предадем на младите и на ново закупилите имоти в селото за да популяризиране предимствата на селото, с рекламна цел организираме томболи с предмети, произведени от хората в селото – например: пчелен мед, плодове, зеленчуци, цветя, храсти, билки, подправки, млечни произведения, плетени чорапи, терлици, престилки, баници, сладкиши, консерви, яйца и птици.

Създадохме Фейсбук, и електронна поща на читалището, с което осигурихме контакти с пръснатите по света и България приятели и роднини. Читалището ползва безплатна интернет връзка. Събрахме много стари снимки, изпращаме актуални новини, за което получаваме много благодарности. С използването на тези връзки например показахме снимка на правнучето на една баба, което се роди в Америка и т.н.

*Безплатно* всеки може да ползва интернета, скенера, принтера и копира. Безплатно печатаме некролози и други документи. Средствата са от допълнителните приходи и дарения.

 Библиотеката ни има библиотечен софтуер /от 2010 г./ и въвеждането на данните върви успешно. Тя е разположена в 2 помещение и съхранява над 3 000 тома художествена и научно-популярна литература. В библиотеката, на топло, се събират хората, за да обсъдят новините и да се видят.

СПЕШНО се нуждаем от специализирана помощ от компютърен специалист.

Желанието на читалищните дейци е да съхраним българското, да съхраним ентусиазма и желанието на старите хора да разкажат свои спомени, да създадем условия на завърналите се в къщи, работещи в чужбина и страната за изява и за приятно и ползотворно прекарване в селото.

Децата дошли в селото да прекарат организирано и приятно по няколко часа дневно в компанията на своите връстници, да поиграят тенис на маса и т.н.

Да вдъхнем увереност на хората да не напускат окончателно селото, а да планират завръщането си. Да обединяваме хората и да привличаме инвестиции. В селото има две английски семейства, които активно участват и подпомагат организираните събития.

В последните няколко години имаме дарители на книги като Здравко Димитров Млъзев, Пенка Колева Бончева, Божидар Стефанов Баиров, Анатоли Атанасов Личев, Венко Николинов, като най- много книги дари учителката Тодорка Петкова Атанасова. Христо Стефанов Чукаров дари скенер.

Народно читалище “Пробуда-1932” с. Красно градище, община Сухиндол, област Велико Търново има предоставена от общината сграда, построена през същата година. Тя е полумасивна, на един етаж с 230 кв.м. застроена площ и се състои от салон за 100 човека със сцена с прожекционна кабина, гримьорни и библиотека с читалня.

Сградата е в относително добро състояние. Противопажарната охрана се осигурява с пожарогасител. Столовете на салона са в много добро състояние. Цокъла в салона се рони. Стъклата са здрави. Пода в коридора е намазан с подово масло и миризмата е неприятна. На четири места има паднали мазилки от тавана. Комините се нуждаят от ремонт. През това лято библиотекарят със собствени материали и саморъчно поправи, доколкото може, един от комините. Двора и оградата също се нуждаят от ремонт.

Сградата на склада за дърва и декори се нуждае от ремонт. Желанието ни е да се ремонтира и там да *пренесем тенис масата*, за да се ползва и в извън работно време.

Благодарим за съдействието.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ инж. Йорданка Гр. Бакалова/

/Председател на читалищното настоятелство на НЧ »Пробуда-1932» с. Красно градище до 28.10 20120 г/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Румяна Недялкова Обрешкова/

/Председател на читалищното настоятелство на НЧ »Пробуда-1932» с. Красно градище от 28.10.2020 г/